O‘zbekistonga kelasi haftada sovuq va nam havo massalari kirib kelishi natijasida harorat pasayishi kutilmoqda

O‘zbekistonda 16-aprel kuni yog‘ingarchilik kutilmaydi, havo harorati 22-27 daraja iliq atrofida bo‘lishi kutilmoqda. Keyingi 3 kun ichida respublika bo‘yicha aprel oyi o‘rtasi uchun me’yoriy qiymatlarga yaqin bo‘lgan havo harorati bilan iliq va asosan quruq ob-havo saqlanib turadi, deb xabar bermoqda “O‘zgidromet”.

Qayd etilishicha, respublika hududining ko‘p qismida 17—18-aprel kunlari yog‘ingarchilik kutilmaydi. Faqat 18-aprel, yakshanba kuni Farg‘ona vodiysi viloyatlarida, shuningdek, respublikaning tog‘oldi va tog‘li hududlarida, 19-aprel, dushanba kuni esa respublika shimolida ba’zi joylarda yomg‘ir yog‘ishi momaqaldiroq bo‘lishi mumkin.
Havo harorati 16—19-aprelda kechalari 9-14 daraja iliq, kunduz kunlari 22-27 daraja iliq atrofida bo‘ladi.
Dam olish kunlari Toshkent va Namangan viloyatlarining tog‘li hududlarida 2000 metrdan yuqorida qor ko‘chishi xavfi bor.
20-aprelda O‘zbekiston hududiga shimoli-g‘arbiy oqim bilan Rossiya hududlaridan sovuq va nam havo massalari kirib kelishi boshlanadi. 20—21-aprelda ko‘pgina viloyatlarda (respublikaning shimolidan tashqari) yomg‘ir yog‘adi, shamolning kuchayishi kutilmoqda. Haftaning o‘rtasiga kelib, harorat 10-12 darajaga pasayadi.
 O‘zbekistonda 17-aprel kuni havo iliq va quyoshli bo‘ladi